Schipperke

Sektschoon 1Rassenaam na FCISchipperkeSchufthööcht Rüde: 27,5–32,5 cmTeev: 25-30 cmGewicht3 bit 9 kg (anstreevt 4 bit 7 kg)List vun de Hunnenrassen

De Schipperke [Utspraak: ] is en vun de FCI anerkannt belgisch Hunnenrass (FCI-Gruppe 1, Sektschoon 1, Standard Nr. 83).

Beschrieven

De Schipperke (in de fläämsch Spraak mit de Bedüüden „Lütt Scheperhund“) hett en hart, glänzend, dick Deckhoor mit dicht Ünnerwull, dat licht to pleegen is. An den Hals un an de Achterpooten is dat länger (Kragen un Büxen). De Farv is swaart ahn Afteeken. De Schipperke hett en körten liek, stark Rügg un sien Hals is breet un lang. De Rute is hooch ansett, in Ruhestellung meestens daalhangend, in de Bewegung erhöht, fehlt aber af un to deelwies oder kumplett (Brachyurie). Sien breet Vossgesicht, sien dunkelbruun, mandelförmig lütt Oogen as ok de hooch ansett dreeeckig, düchtig beweglich stahn Ohren führen to en waaksam Utdruck. De Schipperke is en sportlich Hund un sull entsprekend Hollensbedingungen finnen. 

 Herkunft un Verbreeden 
De Hund kummt oorsprünglich ut Flannern un wurr in Belgien un de Nedderlannen tücht. De belgisch Königin Marie Henriette hett 1885 bi en Utstellung in Brüssel en Schipperke köfft. Dat führ dorto dat sück de Rass gau verbreeden dee un bannig anseggt weer. De Rassestandard besteiht siet 1888.

 Typ 
De Schipperke wurr un wurrd hööftsächlich as Röttenfänger, Boots-, Waak- un Familienhund insett.

 Wesen 
De Schipperke is, as he luut Rassestandard ween sall, upwaakt un immer in Aktschoon. Frömden tegenöver is he aber torüchhollend. He wiest sück lehrfreudig, leevhaft un neeschierig. As Waakhund meld he hervörragend, dat heet, he bleekt, wenn wat ut sien Sicht Upfälliges passeert. Buterdem verteedigt he Dinge, de he bewaaken deiht.

 Weblenken 

 FCI-Link
 Rassebeschrieven vun de Verband vun de Düütsch Lütthunnentüchter

Kategorie:Hunnenrass
Kategorie:Belgien